Diari Oficial de la Generalitat Valenciana


Sumari del DOGV 9166, del 03-09-2021 (2021/8887)

RESOLUCIÓ de 30 d'agost de 2021, del conseller d'Hisenda i Model Econòmic, sobre delegació de competències en la Presidència de la Generalitat per a licitar la contractació d'un servei d'informació i consultoria sobre fons europeus que coadjuven a la futura estratègia valenciana per a la recuperació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9166

Data del DOGV
:   03-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8887


Data del document
:   30-08-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 30 d'agost de 2021, del conseller d'Hisenda i Model Econòmic, sobre delegació de competències en la Presidència de la Generalitat per a licitar la contractació d'un servei d'informació i consultoria sobre fons europeus que coadjuven a la futura estratègia valenciana per a la recuperació. [2021/8887]  
La Direcció General de Coordinació de l'Acció del Govern té intenció de proposar la licitació d'un contracte de servei d'informació i consultoria, que es prestarà a través d'una plataforma informàtica, sobre fons europeus que coadjuven a la futura estratègia valenciana per a la recuperació. Aquesta estratègia serà el principal instrument per a desenvolupar l'acció del govern del Consell dirigida a la recuperació després de la crisi social i econòmica, conseqüència de la pandèmia ocasionada per la Covid-19.  
Aquest contracte ha de licitar-se des de la Presidència, a través de la Direcció General de Coordinació de l'Acció del Govern, per entendre's que serà un instrument essencial per a poder coordinar la implementació de l'acció del Govern orientada a la recuperació després de les devastadores conseqüències de la pandèmia.  
L'article 1 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, estableix que la Conselleria d'Hisenda i Model Econòmic és el departament responsable del Consell de la Generalitat, d'entre altres matèries, les tecnologies de la informació i la comunicació de l'Administració; i, d'acord amb l'article 15 d'aquest decret, la DGTIC és l'òrgan encarregat d'exercir, entre altres, les competències de la contractació centralitzada dels serveis i subministraments en matèria de tecnologies de la informació i les telecomunicacions en l'àmbit de l'Administració de la Generalitat. Per tant, la Conselleria d'Hisenda i Model Econòmic, a través de la DGTIC, és el departament competent per a contractar serveis i subministraments TIC.  
  
L'article 9.1 de la Llei 40/2015, d'1 d'octubre, de règim jurídic del sector públic estableix que «Els òrgans de les diferents administracions públiques podran delegar altres òrgans de la mateixa Administració per a l'exercici de les competències que tinguen atribuïdes, encara que no siguen jeràrquicament dependents?».  
L'article 63.1 de la Llei 5/1983, de 30 de desembre, del Consell estableix que «L'exercici de les competències pròpies de cada òrgan podrà ser delegat per aquest en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, sense que càpia la delegació de competències delegades.»  
Per tot el que s'ha exposat, en virtut de les funcions de les direccions generals, d'acord amb el que es disposa en l'article 70.4 de la Llei 5/1983, de 30 de desembre, del Consell, i d'acord amb les funcions d'aquesta Sotssecretaria, d'acord amb els articles 16. 1 i 3, apartats d i f del Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat, resolc:  
  
Primer  
Delegar la Presidència per a la competència per a la contractació d'un servei d'informació i consultoria sobre fons europeus que coadjuven a la futura estratègia valenciana per a la recuperació.  
  
Segon  
En totes les resolucions que s'adopten i en els contractes que es formalitzen en virtut de delegació, es farà constar expressament aquesta circumstància, de conformitat amb el que s'estableix en l'article 63.6 de la Llei 5/1983, del Consell, i l'article 9 de la Llei 40/2015, d'1 d'octubre, de règim jurídic del sector públic.  
  
Tercer  
Les delegacions de competències que es disposen en la present resolució no seran obstacle perquè l'òrgan delegant puga reclamar el coneixement o resolució de tots els assumptes que es consideren oportuns, i podrà, així mateix, revocar-les en qualsevol moment, de conformitat amb el que s'estableix en l'article 63.5 de la Llei 5/1983, del Consell, i en els articles 9, 10 i concordants de l'esmentada Llei 40/2015.  
  
  
Quart  
La present resolució produirà efectes a partir de l'endemà de publicar-se en el Diari Oficial de la Generalitat Valenciana.  
  
València, 30 d'agost de 2021.- El conseller d'Hisenda i Model Econòmic: Vicent Soler i Marco.